《送刘金部三首》
宋代·李新

七里亭中酒满樽，野梅疏淡月黄昏。
可怜白屋西南士，占得青春雨露恩。
千载誓言飞将种，一生归报豢龙孙。
年来佩剑人相笑，宁立孤风昼掩门。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。